Slaget+på+Stiklestad

Slaget på Stiklestad Slaget på Stiklestad fant sted ved Stiklestad i Nord-Trøndelag, den 29. juli 1030. Dette slaget blir sett på som svært viktig i Norges historie, ettersom dette representerer innføringen av Kristendommen i Norge. Ett år etter slaget ble Olav Haraldsson helgenerklært, og er i dag mest kjent under navnet Olav den Hellige. Dette slaget har også ført til at den 29. juli har blitt en merkedag under navnet ”jonsok”. Datoen er noe diskutabel ettersom man i middelalderen angivelig skal ha brukt en annen kalender enn vi bruker i dag, der 29. juli tilsvarer 4. august etter vår kalender.

Bakgrunnen for dette slaget var at Olav Haraldsson ble sendt i eksil i 1028 av kongen av Danmark og jarlen av Strinda, etter at han hadde vært norsk konge i om lag 13 år. Olav vendte likevel tilbake et par år senere, da han fikk høre at Håkon Jarl(fungerende konge over Norge på dette tidspunktet) druknet i et skipsforlis på vei hjem fra England. Han samlet så en hær da han dro gjennom Sverige, og ankom Norge øverst i Verdalen, til gården Sul.

Natten før slaget fant sted, sies det at Olav drømte at han klatret opp en stige til himmelen. Denne drømmen har senere blitt en viktig årsak til at han regnes som en helgen, ettersom dette kan tyde på at han visste at han ville lide martyrdøden denne dagen. Olav ankom slagmarken først, og kunne derfor velge den mest ideelle posisjonen oppe på en bakke. Snorre skriver at bondehæren bestod av omlag 7000 mann, mens Olav hadde nærmere 3500. Disse tallene er ikke veldig sikre, men man antar at forholdet mellom hærene var det samme som Snorre skrev. Som kjent viste bondehæren seg å være sterkere, og Olav Haraldsson skal ha blitt drept av tre sår(ett i benet med øks, så et spyd i brystet, før et avgjørende sverdhugg i halsen), men det er ikke usannsynlig at dette er en myte.

Etter sin død skal han ha blitt gravlagt like ved slagstedet. Ryktene om at han var en helgen begynte å spre seg blant folk, og liket hans ble gravd opp ett år senere. I følge myten bar ikke liket preg av å ha vært under jorden i et år, og ble derfor flyttet til Nidaros. Etter denne hendelsen avtok motstanden mot Kristendommen betydelig, og Norge ble regnet som et kristent land etter dette. Motstanden mot et samlet kongerike ble etter dette også betydelig svekket. Slaget på Stiklestad representerer med andre ord et veldig viktig vendepunkt i utviklingen av Norge.

Slaget på Stiklestad har blitt dramatisert en rekke ganger. Nedenfor kan dere se en av versjonene. Den aktuelle delen er fra 2:40 og utover.

media type="youtube" key="ApkysRAROE0" width="425" height="350"

[] [] [] [] Norges historie, Rikssamling og kristning(ca. 800 til 1077) av Erik Gunnes, Cappelens forlag 1976 []